У Вікіпедыі ёсць артыкулы пра іншых асоб з прозвішчам Лынько.

**Сяргей Лынько** (нар. 16 кастрычніка 1989) — беларускі футбаліст, нападнік мінскіх «Крумкачоў».

Клубная кар’ера
---------------

Выхаванец мінскага «Тарпеда», у 2007 годзе выступаў за дубль «Дарыды». Пазней далучыўся да клуба «Іслач», які выступаў на першынстве Мінскага раёна. У 2012 годзе «Іслач» заявілася ў Другую лігу, і Сяргей прайшоў у ім шлях да Вышэйшай лігі. У 2013 годзе быў у складзе каманды, якая заваявала бронзавыя медалі Кубка Рэгіёнаў УЕФА.

Пасля выхаду «Іслачы» ў Вышэйшую лігу ў сакавіку 2016 годзе быў аддадзены ў арэнду ў мінскае «Тарпеда». У складзе «Тарпеда» Лынько стаў выступаць на пазіцыі правага абаронцы, быў капітанам каманды. Па выніках сезона 2016 быў прызнаны найлепшым іграком аўтазаводцаў.

У студзені 2017 года, вярнуўшыся з арэнды, падпісаў новы кантракт з «Іслаччу». 1 красавіка 2017 года дэбютаваў у Вышэйшай лізе, выйшаўшы на замену ў канцы матча супраць «Тарпеда-БелАЗ» (1:2). Пазней стаў у асноўным гуляць за дубль, у галоўнай камандзе толькі часам выхадзіў на замену. У кастрычніку 2017 года не гуляў з-за траўмы. 

У студзені 2018 года па заканчэнні кантракта пакінуў «Іслач» і неўзабаве афіцыйна стаў іграком «Тарпеда». Адразу стаў капітанам каманды і асноўным іграком. У лістападзе 2018 года падоўжыў кантракт з тарпедаўцамі.

У ліпені 2019 года, калі ў клуба пачаліся фінансавыя праблемы, разам з іншымі ігракамі асноўнага складу разарваў кантракт, аднак застаўся ў камандзе і згуляў у двух яе апошніх матчах (у Кубку Беларусі — 28 ліпеня супраць «Клецка» і 3 жніўня супраць БАТЭ), у якіх «Тарпеда» было прадстаўлена пераважна ігракамі моладзевага складу. Пазней жа «Тарпеда» абвясціла аб зняцці з чэмпіянату, і Лынько застаўся без каманды.

У жніўні 2019 года папоўніў склад армянскага клуба «Ерэван», дзе гуляў да канца года. У пачатку 2020 года трэніраваўся з чысцінскім «Андэрдогам», а ў сакавіку папоўніў склад сталічных «Крумкачоў». Пачынаў сезон у стартавым складзе, выкарыстоўваўся ў якасці абаронцы, у ліпені атрымаў траўму, пасля стаў радзей з’яўляцца на полі.

У студзені 2021 года стаў трэніравацца з брэсцкім «Дынама», з якім у лютым падпісаў пагадненне. У сезоне 2021 чаргаваў выхады ў стартавым складзе і на замену. У лютым 2022 года падоўжыў кантракт з дынамаўцамі.

У сакавіку 2023 года стаў іграком «Маладзечна». Пакінуў клуб у ліпені 2023 года і неўзабаве далучыўся да «Крумкачоў».

Дасягненні
----------

* Беларусь Пераможца Першай лігі чэмпіянату Беларусі: 2015

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2007 | дубль | Дарыда | Беларусь | 22 | 2 |
| 2012 | Д3 | Іслач | Беларусь | 32 | 8 |
| 2013 | Д2 | Іслач | Беларусь | 23 | 2 |
| 2014 | Д2 | Іслач | Беларусь | 24 | 1 |
| 2015 | Д2 | Іслач | Беларусь | 23 | 2 |
| 2016 | Д2 | Тарпеда | Беларусь | 25 | 1 |
| 2017 | Д1 | Іслач | Беларусь | 10 | 0 |
| 2018 | Д1 | Тарпеда | Беларусь | 24 | 1 |
| 2019 (1) | Д1 | Тарпеда | Беларусь | 12 | 0 |
| 2019/20 (1) | Д1 | Ерэван | Арменія | 5 | 0 |
| 2020 | Д2 | Крумкачы | Беларусь | 17 | 1 |
| 2021 | Д1 | Дынама | Беларусь | 24 | 0 |
| 2022 | Д1 | Дынама | Беларусь | 23 | 2 |
| 2023 (1) | Д2 | Маладзечна | Беларусь | 9 | 0 |
|

Крыніцы
-------

1. ↑  Sergey Lynko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  "Ислочь" отдала Лынько в аренду минскому "Торпедо"
4. ↑  Лынько вернулся в «Ислочь»
5. ↑  Сергей Лынько покинул "Ислочь"
6. ↑  Сергей Лынько перешел в минское "Торпедо"
7. ↑  Минское "Торпедо" продлило контракт с Лынько
8. ↑  Сергей Лынько трудоустроился в Армении
9. ↑  Лынько и Козека стали игроками "Крумкачей"
10. ↑  Брестское "Динамо" объявило о подписании Лынько
11. ↑  Брестское "Динамо" продлило контракты с четырьмя футболистами
12. ↑  Ясюкевич и Лынько стали игроками "Молодечно-2018" (руск.). *football.by* (2 сакавіка 2023). Праверана 3 сакавіка 2023.
13. ↑  Владислав Ясюкевич и Сергей Лынько покинули "Молодечно-2018" (руск.). *football.by* (6 ліпеня 2023). Праверана 7 ліпеня 2023.
14. ↑  Экс-игрок брестского "Динамо" Лынько вернулся в "Крумкачы" (руск.). *football.by* (28 ліпеня 2023). Праверана 28 ліпеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |

| ⛭ Крумкачы |
| --- |
| 
* 1 Бушма (б)
* 3 Аўсянік
* 4 Гардзейчык
* 5 Ладуцька
* 7 Зайцаў
* 8 Волкаў
* 10 Куратнік
* 14 Кераліды
* 20 Каленскі
* 21 Мядзведзеў (б)
* 29 Хамутоўскі
* 47 Кухацкаволец
* 55 Хадановіч
* 66 Рацкевіч
* 77 Ліпніцкі
* 79 Антановіч
* 96 Паўлавец
* 97 Ляхновіч
* 99 Якімцоў
* Казека
* Куімаў
* Лынько
* Макарэвіч (б)
* Старыкаў
* Сугакоў
* Хоміч (б)
* галоўны трэнер: Сяргей Казека

 |